ലുലു ഗ്രൂപ്പ് എക്സിക്യൂട്ടീവ് ഡയറക്ടര് എം.എ അഷ്റഫ് അലിയുടെ മകന് വിവാഹിതനായി ആശംസകള് അറിയിച്ച് മമ്മൂട്ടിയും മോഹന്ലാലും ദുബായ്: ലുലു ഗ്രൂപ്പ് ചെയര്മാന് എം.എ യൂസഫലിയുടെ സഹോദരനും ലുലു ഗ്രൂപ്പ് എക്സിക്യൂട്ടീവ് ഡയറക്ടറുമായ നാട്ടിക മുസ്ലിയാം വീട്ടില് എം.എ അഷ്റഫ് അലിയുടെയും സീന അഷ്റഫ് അലിയുടെയും മകന് ഫഹാസിന്റെയും മൂവാറ്റുപുഴ ടി.എസ് യഹിയയുടെയും സാഹിറ യഹിയയുടെയും മകള് സിയയും തമ്മില് വിവാഹിതരായി. കൊവിഡ് മാനദണ്ഡങ്ങളോടെ ഷാര്ജ അല് ജവഹര് കണ്വെന്ഷന് സെന്ററില് വെച്ച് നടന്ന ചടങ്ങില് ലുലു ഗ്രൂപ്പ് ചെയര്മാന് എം.എ യൂസഫലി അതിഥികളെ സ്വാഗതം ചെയ്തു. ആസ്റ്റര് ഡിഎം ഹെല്ത്ത് കെയര് ചെയര്മാന് ഡോ. ആസാദ് മൂപ്പന്, അപ്പാരല് ഗ്രൂപ്പ് ചെയര്മാന് നീലേഷ് വേദ്, എസ്.എഫ്.സി ഗ്രൂപ്പ് ചെയര്മാന് മുരളീധരന്, റീജന്സി ഗ്രൂപ്പ് ഷംസുദ്ദീന് ബിന് മൊഹിയുദ്ദീന്, മലബാര് ഗോള്ഡ് ആന്ഡ് ഡയമണ്ട്സ് മാനേജിംഗ് ഡയറക്ടര് ഷംലാല് അഹമ്മദ് എന്നിവര് ഉള്പ്പെടെ നിരവധി പ്രമുഖര് ചടങ്ങില് പങ്കെടുത്തു. ഗോള്ഡന് വിസയുമായി ബന്ധപെട്ട് ദുബായിലെത്തിയ സിനിമാ താരങ്ങളായ മമ്മൂട്ടിയുടെയും മോഹന് ലാലിന്റെയും സാന്നിധ്യം ഈ ചടങ്ങിലും ശ്രദ്ധേയമായി.